המתים המהלכים (משחק וידאו)

המתים המהלכים (באנגלית: The Walking Dead), שנקרא גם המתים המהלכים: המשחק (The Walking Dead: The Game), או המתים המהלכים: עונה ראשונה (The Walking Dead: Season One) הוא משחק וידאו מתמשך מסוגת ההרפתקאות-פעולה. המשחק פותח והופץ על ידי חברת Telltale Games ויצא לאנדרואיד, iOS, ‏Kindle Fire HDX, ‏OS X, ‏Microsoft Windows, ‏PlayStation 3, ‏PlayStation Vita, ‏Xbox 360, ‏PlayStation 4, ו-Xbox One. המשחק מורכב מחמישה פרקים, אשר יצאו בין אפריל לנובמבר 2012 במרווח של חודשיים, וכן גם מפרק ספיישל, שיצא ביולי 2013. המשחק מבוסס על סדרת קומיקס בעלת שם זהה שכתב רוברט קירקמן, ואף מתרחש יחד איתה באותו יקום בדיוני, ומרחיב על אירוע אפוקליפסת הזומבים בג'ורג'יה שאירעה בקומיקס. במרכז המשחק עומד לי אוורט, פרופסור באוניברסיטה שחשוד ברצח חבר סנאט, ושומר על ילדה קטנה בשם קלמנטיין שננטשה על ידי הוריה, כשברקע מתרחשת אפוקליפסת זומבים קטלנית. בניגוד למשחקי הרפתקאות אחרים, "המתים המהלכים" לא מתמקד בפתרון פאזלים או חידות, אלא בפיתוח העלילה ואופי הדמות אותה משחקים. המשחק מאפשר לשחקן לשנות את רצף האירועים בדרכים שונות ומגוונת, ובכך לגרום לאירועים אחרים בכל פעם. "המתים המהלכים" הוא משחק הרפתקאות גרפי מנקודת מבט של גוף שלישי. המשחק מציג את לי אוורט, פרופסור אקדמי חשוד ברצח, אשר מוצא ילדה קטנה בשם קלמנטיין שאבדה את הוריה, ויחד איתה ועם מספר מצומצם נוסף של אנשים, עליו לשרוד אפוקליפסת זומבים קטלנית. השחקן יכול לחקור וליצור קשר עם הדמויות השונות וכן עם פריטים וחפצים שונים, דבר שיכול לעזור לו לפתח את עלילת המשחק ולהביאה לנקודות שונות. בנוסף, השחקן יכול להביט אל דמות מסוימת, לשוחח עימה ואם השחקן נושא חפץ כלשהו, הוא אף יכול להביא את החפץ לדמות או לשאול לגביו. דברים אלו גורמים למשחק להתרכז בעיקר בפיתוח אופי הדמויות והעלילה, ופחות בפעולה, בניגוד למשחקים כמו "Left 4 Dead". ישנם קטעים במשחק אשר דורשים מהשחקן להגיב בפרק זמן מסוים, קצר לרב, דבר שלעיתים קרובות יכול להוביל להחלטות משמעותיות שישפיעו על הסיפור של המשחק, באופן דומה לזה של משחקי תפקידים. עצי שיחה מסוימים דורשים מהשחקן לבחור באפשרות כלשהי בזמן מוגבל, אחרת, הדמות הראשי, לי, לא יאמר כלום, דבר שיכול להשפיע על תגובת הדמויות האחרות אליו. בנוסף, בניגוד למשחקי תפקידים אחרים כמו "Mass Effect" ו-"Fallout" שבהם בחירות נופלות בצד של "טוב או רע", לבחירות ב"המתים המהלכים" יש תוצאות חד משמעיות, שלהן יש השפעה על יחסן של הדמויות האחרות כלפי השחקן. כל פרק מכיל חמש נקודות שבהן השחקן חייב לקבל החלטה משמעותית, כשלפני השחקן מוצגות רק שתי בחירות אפשריות. דרך השרתים של "Telltale", המשחק עוקב אחר בחירות השחקנים, ובכל סיום פרק כל שחקן יכול לראות כמה אחוזים מכלל השחקנים ששיחקו במשחק בחרו באפשרויות בהן הוא בחר. המשחק מאפשר לשחקן לשמור בכל שלב בו הוא רוצה את המשחק, ולחזור לשחק בו מאוחר יותר, אם כי אפשרות השמירה מוגבלת לשלוש שמירות בלבד. עלילת המשחק המתרחשת באותו יקום בדיוני בו מתרחשת גם סדרת הקומיקס, באפוקליפסת זומבים שהרגה את רוב החברה. כמו בקומיקס ובסדרת הטלוויזיה, עלילת המשחק מתרחשת בג'ורג'יה שבארצות הברית. הדמויות במשחק קוראים לזומבים "מהלכים" (Walkers), בשל הליכתם האיטית. אף על פי שבתחילה השורדים חשבו שהדרך היחידה להידבק במחלה ההופכת אדם לזומבי היא על ידי נשיכה מנגוע, במהלך המשחק מתברר כי רק אדם שמת הופך לזומבי, מבלי סיבה נראית לעין, וכי הדרך היחידה למנוע מלהפוך לזומבים היא להסב נזק רב למוח האדם לפני שהוא מת. לאורך המשחק מופיעות דמויות רבות. לי אוורט (מדובב על ידי דייב פנוי), הגיבור הראשי של המשחק, פרופסור באוניברסיטה שחשוד ברצח חבר סנאט בנקמה על שקיים יחסי מין עם אשתו, פוגש בקלמנטיין (מדובבת על ידי מליסה האטצ'יסון), ילדה בת שמונה שהוריה נסעו לבילוי והשאירו אותה בבית, ולוקח אותה תחת חסותו. בהמשך, לי וקלמנטיין פוגשים בניצולים נוספים, משפחה מפורט לודרדייל: קני (מדובב על ידי גאבין האמון), אב המשפחה, קאטיה (מדובבת על ידי קיסי ג'ונס), אם המשפחה, וקני ג'וניור (מדובב על ידי מקס קאופמן), הבן של קני וקאטיה, שידוע בכינויו "דאק" (Duck, ברווז). לי, קלמנטיין, קני, קאטיה וקני ג'וניור מצטרפים לקבוצה נוספת של שורדים: לילי (מדובבת על ידי ניקי ראפ), מנהיגת קבוצת השורדים; לארי (מדובב על ידי טארי מאקגובן), אביה של לילי; קרלי (מדובבת על ידי ניקול ויגיל), כתבת חדשות; דאג (מדובב על ידי סאם ג'ואן), טכנאי מערכות מידע; וגלן (מדובב על ידי ניק הרמן), שליח פיצה. כעבור זמן מה לחבורה מצטרפים עוד שני שורדים: מארק (מדובב על ידי מארק מידלטון), טייס לשעבר בחיל האוויר של ארצות הברית, ובן פאול (מדובב על ידי טרוור הופמן), תלמיד תיכון. כעבור זמן מה מצטרפים עוד שישה שורדים: צ'אק (מדובב על ידי רוגר ג'קסון), חסר בית; אומיד וקריסטה (מדובבים על ידי אוון תומאס ומארה ג'ונאט בהתאמה), זוג צעיר; מולי (מדובבת על ידי ארין אש), אקרובטית; ורנור (מדובב על ידי בוטץ' אנגל), רופא; והזר (מדובב על ידי אנטוני לאם ורוג'ר ג'קסון), אדם מסתורי שלא ידוע עליו דבר. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. סיכום עלילת הסיפור הבא הוא סקירה כללית של העבודה, המתארת את האירועים העיקריים המתרחשים ללא קשר לבחירותיו של השחקן. כמה אלמנטים ספציפיים לא מופיעים כאן כיוון שמשתנים בהתאם להשפעה של שחקן על המשחק. לאחר שהורשע בבית משפט מקומי באטלנטה ברצח חבר סנאט כנקמה על שקיים יחסי מין עם אשתו, הפרופסור לי אוורט מובל למאסר במכונית סגן השריף המקומי. במהלך הנסיעה, המכונית פוגעת במהלך, ומתדרדרת לשולי הכביש. סגן השריף מוצא את מותו, ואוורט סופג פציעה בברכו, ובורח. לאחר הליכה קצרה, אוורט מוצא מחסה בבית סמוך, בו הוא מוצא ילדה קטנה בשם קלמנטיין המסתתרת בבית עץ. קלמנטיין מספרת כי הוריה נעלמו לאחר שנסעו לחופשה קצרה בסוואנה וכי היא לבדה, ואוורט מחליט לקחת אותה תחת חסותו. אתר הסקירה "GameRankings(אנ')" העניק לגרסת הפלייסטיישן 3 של הפרק הראשון, "יום חדש" (A New Day), ציון של 85.14%, לגרסת ה-Xbox 360 ציון של 83.87% ולגרסת המחשב האישי ציון של 83.38%. אתר הסקירה "Metacritic" העניק לגרסת הפלייסטיישן 3 ציון של 84 מתוך 100, לגרסת ה-Xbox 360 ציון של 79 מתוך 100 ולגרסת המחשב האישי ציון של 82 מתוך 100. בנוסף, האתרים "IGN" ו"-Gamespot" נתנו לפרק ציונים של 8.5 ו-8 מתוך 10, בהתאמה. אתר הסקירה "GameRankings" העניק לגרסת הפלייסטיישן 3 של הפרק השני, "רעב לעזרה" (Starved for Help), ציון של 85.90%, לגרסת ה-Xbox 360 ציון של 86.26% ולגרסת המחשב האישי ציון של 86.53%. אתר הסקירה "Metacritic" העניק לגרסת הפלייסטיישן 3 ציון של 84 מתוך 100, וכך גם לגרסאות ה-Xbox 360 והמחשב האישי. בנוסף, האתרים "IGN" ו-"Gamespot" נתנו לפרק ציון של 8.5 מתוך 10. אתר הסקירה "GameRankings" העניק לגרסת הפלייסטיישן 3 של הפרק השלישי, "ארוכה הדרך קדימה" (Long Road Ahead), ציון של 86.11%%, לגרסת ה-Xbox 360 ציון של 88.47% ולגרסת המחשב האישי ציון של 85.41%. אתר הסקירה "Metacritic" העניק לגרסת הפלייסטיישן 3 ציון של 87 מתוך 100, לגרסת ה-Xbox 360 ציון של 88 מתוך 100 ולגרסת המחשב האישי ציון של 85 מתוך 100. בנוסף, האתרים "IGN" ו-"Gamespot" נתנו לפרק ציונים של 9 ו-8.5 מתוך 10, בהתאמה. הפרק הרביעי קיבל ביקורות חיוביות, אך מעט פחות משאר הפרקים. אתרי הסקירה GameRankings ו-Metacritic נתנו לגרסת ה-PlayStation 3 ציון של 78.94% וניקוד של 87 מתוך 100, לגרסת ה-Xbox 360 ציון של 82.50% וניקוד של 88 מתוך 100 ולגרסת המחשב ציון של 85.41% וניקוד של 85 מתוך 100. הפרק החמישי זכה להמון ביקורות חיוביות. אתרי הסקירה GameRankings ו-Metacritic נתנו לגרסת ה-PlayStation 3 ציון של 87.75% וניקוד של 88 מתוך 100, לגרסת ה-Xbox 360 ציון של 88.15% וניקוד של 89 מתוך 100 ולגרסת המחשב ציון של 94.75% וניקוד של 89 מתוך 100. פרק הספיישל קיבל ביקורות חיוביות. אתרי הסקירה GameRankings ו-Metacritic נתנו לגרסת ה-PlayStation 3 ציון של 78.20% וניקוד של 78 מתוך 100, לגרסת ה-Xbox 360 ציון של 76.88% וניקוד של 80 מתוך 100 ולגרסת המחשב ציון של 78.00% וניקוד של 78 מתוך 100. בעקבות הצלחת המשחק, חברת "Telltale" החליטה לפתח לו המשך. הפרק הראשון של משחק ההמשך, שקיבל את השם "המתים המהלכים: עונה שנייה" (The Walking Dead: Season Two),יצא ברבעון השלישי של שנת 2013, והאחרון בו ברבעון השלישי של שנת 2014. בכנס קומיק-קון שנערך בסן דייגו בשנת 2014, הכריזה חברת "Telltale" כי היא מתכננת להוציא משחק שלישי בסדרה, שיענה לשם "המתים המהלכים: עונה שלישית" (The Walking Dead: Season Third), ושנה מאוחר יותר נודע כי הוא ייצא במהלך 2016. אתר האינטרנט הרשמי של המתים המהלכים (באנגלית) "המתים המהלכים", במסד הנתונים הקולנועיים IMDb (באנגלית) המתים המהלכים, באתר PCGamingWiki (באנגלית) Eric Woods, ‏The Walking Dead: Episode One Review, ‏Game shampoo, ‏29 באפריל 2012 Christian Blauvelt, ‏Robert Kirkman on 'Walking Dead' season two: 'You haven't seen anything yet'‎, InsideTV Rowen Kaiser, ‏How RPGs colonized some of 2012's best games, ‏Joystiq, ‏19 באוקטובר 2012 Aaron Ricco, ‏The Walking Dead, ‏Slant Magazine, ‏24 בנובמבר 2012 Justin McElroy, ‏Walking Dead game won't retell story of TV and comic series, ‏Joystiq, ‏8 ביוני 2011 Marty Mulrooney, ‏INTERVIEW – In Conversation With Dave Fennoy (Lee Everett, The Walking Dead: The Game)‎, Alternative Magazine Online, ‏14 במאי 2012 Marty Mulrooney, ‏INTERVIEW – In Conversation with Adam Harrington (Andrew St. John, The Walking Dead: The Game)‎, Alternative Magazine Online, ‏13 ביולי 2012 Gavin Hammon Filmography, ‏Internet Movie Database Cissy Jones Filmography, ‏Internet Movie Database Max Kaufman Filmography, ‏Internet Movie Database Marty Mulrooney, ‏INTERVIEW – In Conversation With Nicki Rapp (Lilly Caul, The Walking Dead: The Game)‎Alternative Magazine Online, ‏17 ביולי 2012 Evan Lahti, ‏The Walking Dead – Episode 2 review, ‏ PC Gamer, ‏30 ביולי 2012 Nicole Vigil Filmography, ‏Internet Movie Database Sam Joan Filmography, ‏Internet Movie Database Nick Herman Filmography, ‏Internet Movie Database Mark Middleton Filmography, ‏Internet Movie Database Trevor Hoffman Filmography, ‏Internet Movie Database Roger Jackson Filmography, ‏Internet Movie Database Owen Thomas Filmography, ‏Internet Movie Database Mara Junol Filmography, ‏Internet Movie Database Erin Ashe Filmography, ‏Internet Movie Database Butch Engle Filmography, ‏Internet Movie Database שמו לא נאמר, ומתייחסים אליו כ"הזר" (The Stranger) Patrick Klepek, ‏Faces of Death, Part 5: No Time Left, ‏Giant Bomb, ‏9 בינואר 2013 המתים המהלכים: פרק ראשון - יום חדש, GameRankings המתים המהלכים: פרק ראשון - יום חדש, GameRankings המתים המהלכים: פרק ראשון - יום חדש, GameRankings המתים המהלכים: פרק ראשון - יום חדש, Metacritic המתים המהלכים: פרק ראשון - יום חדש, Metacritic המתים המהלכים: פרק ראשון - יום חדש, Metacritic המתים המהלכים: פרק שני - רעב לעזרה (מחשב אישי), GameRankings המתים המהלכים: פרק שני - רעב לעזרה (פלייסטיישן 3), GameRankings המתים המהלכים: פרק שני - רעב לעזרה (Xbox 360), ‏GameRankings המתים המהלכים: פרק שני - רעב לעזרה (מחשב אישי), Metacritic המתים המהלכים: פרק שני - רעב לעזרה (פלייסטיישן 3), Metacritic המתים המהלכים: פרק שני - רעב לעזרה (Xbox 360), ‏Metacritic Greg Miller, ‏The Walking Dead: The Game - Episode 1 Review, ‏IGN, ‏23 באפריל 2012 Brett Todd, ‏The Walking Dead: Episode 1 Review, ‏Gamespot, ‏25 באפריל 2012 Greg Miller, ‏The Walking Dead: The Game -- Episode 2: Starved for Help Review, ‏IGN, ‏27 ביוני 2012 Brett Todd, ‏The Walking Dead: Episode 2 - Starved for Help Review, ‏Gamespot, ‏28 ביוני 2012 המתים המהלכים: פרק שלישי - ארוכה הדרך קדימה (פלייסטיישן 3), GameRankings המתים המהלכים: פרק שלישי - ארוכה הדרך קדימה (Xbox 360), ‏GameRankings המתים המהלכים: פרק שלישי - ארוכה הדרך קדימה (מחשב אישי), GameRankings המתים המהלכים: פרק שלישי - ארוכה הדרך קדימה (פלייסטיישן 3), Metacritic המתים המהלכים: פרק שלישי - ארוכה הדרך קדימה (Xbox 360), ‏Metacritic המתים המהלכים: פרק שלישי - ארוכה הדרך קדימה (מחשב אישי), Metacritic Greg Miller, ‏The Walking Dead: The Game -- Episode 3: Long Road Ahead Review, ‏IGN, ‏28 באוגוסט 2012 Brett Todd, ‏The Walking Dead: Episode 3 - Long Road Ahead Review, ‏Gamespot, ‏30 באוגוסט 2012 Andrew Goldfarb, ‏Telltale Plans More Episodes of Walking Dead Game, ‏IGN, ‏6 ביולי 2012 Mike Rose, ‏More The Walking Dead games on the way from Telltale, Activision, ‏Gamasutra, ‏9 ביולי 2012 Andrew Goldfarb, ‏Clementine Confirmed as Playable in The Walking Dead: Season 2, ‏IGN, ‏29 באוקטובר 2013 Mike Futter, ‏The Walking Dead Season Two - Episode 5: No Going Back, ‏Game Informer, ‏21 באוגוסט 2014 Mike Rose, ‏SDCC 2014: Telltale Confirms The Walking Dead Season 3, ‏IGN, ‏26 ביולי 2014 Austin Wood, ‏Telltale Games’ The Walking Dead Season 3 won’t start until 2016, ‏technologytell, ‏14 במאי 2015